**საქართველოს რეგიონული განვითარებისა და ინფრასტრუქტურის სამინისტროსა და მის კონტროლს დაქვემდებარებული 3 ერთეულისთვის საჯარო სექტორის ბუღალტრული აღრიცხვის საერთაშორისო**

**სტანდარტების (IPSAS) საფუძველზე სააღრიცხვო პოლიტიკის შემუშავება და შიდა კონტროლის სისტემების შესწავლა და გაუმჯობესება საერთაშორისო „საუკეთესო პრაქტიკით“**

გერმანიის ეკონომიკური თანამშრომლობის და განვითარების ფედერალური სამინისტროს (BMZ) დაკვეთით, გერმანიის საერთაშორისო თანამშრომლობის საზოგადოების (GIZ) პროგრამა „კარგი მმართველობა ადგილობრივი განვითარებისათვის“ (GGLD) იწვევს დაინტერესებულ ორგანიზაციებს საკონსულტაციო მომსახურების შესახებ განცხადების მისაღებად:

**1.ზოგადი ინფორმაცია**

პროგრამის მოკლე აღწერილობა მოდულის სახელწოდება:

კარგი მმართველობა ადგილობრივი განვითარებისათვის სამხრეთ კავკასიაში.

მოდულის მიზანი: საჯარო დაწესებულებების სამხრეთ კავკასიის რეგიონში უკეთ ახორციელებენ ადგილობრივ დონეზე მოქალაქეზე ორიენტირებული სერვისების მიწოდებას.

ძირითადი მოქმედების არეალები:

ა)სამართლებრივი დაინსტიტუციონალური ჩარჩო-პირობების გაუმჯობესება საჯარო დაწესებულებების მოქალაქეებზე ორიენტირებული მომსახურებებისათვის.

ბ)მთავარი აქტორების შესაძლებლობების გაძლიერება მოქალაქეებზე ორიენტირებული მომსახურების მიწოდებისა და დაფინანსებისთვის.

გ)მომსახურების მიწოდების პროცესში მოქალაქეთა ჩართულობის მექანიზმების გაძლიერება.

დ)რეგიონული განვითარების მიდგომების, ინსტიტუციებისა და ინსტრუმენტების გაძლიერება.

ე)რეგიონულ დონეზე გამოცდილების გაცვლისა და სწავლების ხელშეწყობა.

**პროგრამის ხანგრძლივობა: 01/04/2020 –31/03/2023**

**2. დაკვეთის პირობები**

GIZ-ის პროპგრამა „კარგი მმართველობა ადგილობრივი განვითარებისთვის სამხრეთ კავკასიაში“ (GGLD) აქტიურად თანამშრომლობს რეგიონალური განვითარებისა და ინფრასტრუქტურის სამინისტროსთან (MRDI) და ფინანსთს სამინისტროსთან( MoF). ბოლო წლების განმავლობაში GIZ–ის მხარდაჭერით რეგიონალური განვითარებისა და ინფრასტრუქტურის სამინისტრომ მრავალი წარმატებული პროექტი განახორციელა, მათ შორის დეცენტრალიზაციისა და საჯარო ფინანსების მართვის რეფორმის გაძლიერების კუთხით ადგილობრივ თვითმართველობების დონეზე. ამ ეტაპზე საქართველოს ფინანსთა სამინისტროს სახელმწიფო ხაზინა (შემდგომში- ხაზინა) ახორციელებს რეფორმას საქართველოს ფინანსთა მინისტრის 2009 წლის 3 ნოემბრის №701 ბრძანებით დამტკიცებული [”საჯარო სექტორის ბუღალტრული აღრიცხვის საერთაშორისო სტანდარტების დანერგვის სამოქმედო გეგმის”](http://www.treasury.gov.ge/common/get_doc.aspx?doc_id=9697) შესაბამისად, რომელიც შესაბამისობაშია საერთაშორისო საჯარო სექტორის აღრიცხვის საერთაშორისო სტანდარტების სამოქმედო გეგმასთან. შესაბამისად ანგარიშვალდებულებისა და გამჭვირვალობის უზრუნველსაყოფად, 2015 წლის 1 იანვრიდან სახელმწიფო ფინანსების მართვის ინტეგრირებულ საინფორმაციო სისტემაში ჩართულ იქნენ ავტონომიური რესპუბლიკები და ადგილობრივი თვითმმართველი ერთეულები, რამაც განაპირობა აღრიცხვა-ანგარიშგების სისტემის გაუმჯობესება. საქართველოს ფინანსთა მინისტრის 2017 წლის 29 დეკემბრის N485 ბრძანებით შეტანილ იქნა ცვლილებები „საჯარო სექტორის ბუღალტრული აღრიცხვის საერთაშორისო სტანდარტების დანერგვის სამოქმედო გეგმის დამტკიცების შესახებ“ რითიც განისაზღვრა ავტონომიურ რესპუბლიკებსა და ადგილობრივ თვითმმართველ ერთეულებში რეფორმის განხორციელების პერიოდულობა და ძირითადი მიმართულებები. რეგიონული განვითარებისა და ინფრასტრუქტურის სამინისტრომ ამ გეგმების განმხორციელებაში მხარდაჭერა სთხოვა GIZ-ს, კერძორ კი - დარიცხვის მეთოდით ბუღალტრული აღრიცხვისა და ფინანსური ანგარიშგების სააღრიცხვო პოლიტიკის/შიდა აღრიცხვის წესების შემუშავება რეგიონული განვითარებისა და ინფრასტრუქტურის სამინისტროსთვის. უნდა აღინიშნოს, რომ სხვა სამინისტროებს ჯერჯერობით არ აქვთ შემუშავებული მსგავსი წესები. შესაბამისად, რეგიონული განვითარებისა და ინფრასტრუქტურის სამინისტრო იქნება ამ კუთხით სანიმუშო უწყება.

**3.საკონსულტაციო მოსმახურების მიზანი და შესასრულებელი ამოცანები**

3.1.საქართველოს რეგიონული განვითარებისა და ინფრასტრუქტურის სამინისტროს სისტემაში შემავალი ერთეულებისთვის მნიშვნელოვანია ერთიანი სააღრიცხვო პოლიტიკის შემუშავება. საქმიანობის მთელ რიგ მიმართულებებში სისტემის ერთეულებს გააჩნიათ ერთმანეთის მსგავსი პროცესები, რაც ერთი სამინისტროს შიგნით, სასურველია, რომ ხორციელდებოდეს მსგავსი და უნიფიცირებული პროცედურებით. აღნიშნული ხელს შეუწყობს სამინისტროს კონსოლიდირებული ფინანსური ანგარიშგების სრულყოფილად მომზადებას და უზრუნველყოფს, რომ კონსოლიდირებულ ფინანსურ ანგარიშგებაში მსგავსი პროცესები ერთგვაროვნად იქნას ასახული და გადაწყვეტილი. აღნიშნული, ასევე, ხელს შეუწყობს სააღრიცხვო პროცესების გამჭვირვალობას, შესრულების ეტაპზევე პროცესები გახდება უფრო გასაგები და მნიშვნელოვნად იქნება შემცირებული სხვადასხვა ეტაპზე ტექნიკური ხასიათის შეცდომების რისკებიც. ასევე, მნიშვნელოვნად გაუმჯობესდება მონოტორინგისა და კონტროლის შესაძლებლობებიც.

**საკონსულტაციო მომსახურების ფარგლებში, სამუშაოს შემსრულებელი ვალდებულია განახორციელოს შემდეგი ამოცანები:**

* საჯარო სექტორის ბუღალტრული აღრიცხვის საერთაშორისო სტანდარტების (IPSAS) და საბიუჯეტო ორგანიზაციების მიერ საჯარო სექტორის ბუღალტრული აღრიცხვის საერთაშორისო სტანდარტების საფუძველზე ფინანსური აღრიცხვა-ანგარიშგების წარმოების შესახებ საქართველოს ფინანსთა მინისტრის #108 ბრძანებით დამტკიცებული ინსტრუქციის საფუძველზე სახელმწიფო სახსრების სწორი და გამჭვირვალე აღრიცხვა-ანგარიშგების უზრუნველსაყოფად ერთეულის ფინანსური ანგარიშგების მომზადებისა და წარდგენის დროს გამოყენებული ძირითადი პრინციპების, მეთოდების, საფუძვლებისა და დაშვებების განსაზღვრა;
* ერთეულის პოზიციების და მიდგომების ჩამოყალიბება ცალკეული ეკონომიკური მოვლენისა და ფინანსურ ანგარიშგებაში ასახული ელემენტების - აქტივების, ვალდებულებების, შემოსავლებისა და ხარჯების აღიარების, შეფასების და გამჟღავნების დროს;
* ნაერთი (კონსოლიდირებული) ფინანსური ანგარიშგების მომზადებისთვის ერთნაირი პრინციპების შემუშავება, საქართველოს რეგიონული განვითარებისა და ინფრასტრუქტურის სამინისტროსა და მის კონტროლს დაქვემდებარებული 3 ერთეულში ანალოგიური ოპერაციებისა და ერთიდაიმავე ვითარებაში მომხდარი სხვა მოვლენების მიმართ;
* იმ სპეციფიკური საკითხების იდენტიფიცირება, რომლებიც არ რეგულირდება საქართველოს საჯარო სექტორის ბუღალტრული აღრიცხვის მარეგულირებელი მეთოდოლოგიით და სსბასს-ით (IPSAS), შესაბამისი მეთოდოლოგიის შემუშავება და დამტკიცება;
* სსბასს-ის (IPSAS) და საქართველოს ფინასთა მინისტრის 2020 წლის 15 იანვრის #17 ბრძანებით დამტკიცებული ბუღალტრული ანგარიშთა გეგმის საფუძველზე სამუშაო ანგარიშთა გეგმის შემუშავება საქართველოს საბიუჯეტო კლასიფიკაციის მოთხოვნების, მმართველობითი აღრიცხვის და შესაბამისი ანალიზური აღრიცხვის წესების და პირობების, სტატისტიკური და სხვა ანგარიშების მომზადების წესების და შიდა კონტროლის სისტემის მოთხოვნების გათვალისწინებით;
* საერთაშორისო ხელშეკრულებებით განსაზღვრული პროექტების (მათ შორის, მოსამზადებელი ეტაპის) ფარგლებში ბუღალტრული აღრიცხვის და ანგარიშგების მეთოდების და პრინციპების განსაზღვრა;
* საბიუჯეტო ორგანიზაციების მიერ წარსადგენ ფინანსური ანგარიშგების ფორმებში და მათთან დაკავშირებულ განმარტებით შენიშვნებში სააღრიცხვო პოლიტიკის პრინციპების ასახვა;
* დაეხმაროს რეგიონული განვითარებისა და ინფრასტრუქტურის სამინისტროს (MRDI) სსბასს-ის (IPSAS) ცოდნის ინსტიტუციონალიზაციის სტრუქტურის დანერგვაში;
* განსაზღვროს და მიაწოდოს რეკომენდაციები მინიმალური კვალიფიკაციის კრიტერიუმებისა და ტრენინგის საჭიროებების შესახებ, რომლებიც აუცილებელი წინაპირობაა არიან სსბასს-ის (IPSAS)- გამოყენებისათვის. განსაკუთრებით ახალ დანიშვნული პერსონალისათვის.

**3.2.საქართველოს რეგიონული განვითარებისა და ინფრასტრუქტურის სამინისტროსა და მის კონტროლს დაქვემდებარებულ 3 ერთეულში** **შიდა კონტროლის სისტემების შესწავლა და გაუმჯობესება საერთაშორისო „საუკეთესო პრაქტიკით“ და COSO-ს (Committee of Sponsoring Organizations of the Treadway Commission) მეთოდოლოგიით**

* ერთეულის სპეციფიკის და მისი საოპერაციო გარემოს შესწავლა;
* არსებული პროცესების, პოლიტიკებისა და პროცედურების აღწერა;
* მნიშვნელოვანი ბიზნეს პროცესების შერჩევა;
* შერჩეულ პროცესებზე რისკების იდენტიფიცირება და შეფასება;
* დანერგილი პროცესების და არსებული კონტროლების ეფექტურობის შეფასება;
* იდენტიფიცირებულ რისკებზე საპასუხო კონტროლის მექანიზმებში ნაკლოვანებების გამოვლენა;
* შესამოწმებელი კონტროლების იდენტიფიცირება;
* კონტროლის მექანიზმების ეფექტურობის ტესტირება და შეფასება;
* შერჩეული პროცესებისათვის არსებული კონტროლის მექანიზმებისა და „საუკეთესო პრაქტიკიდან“ გამომდინარე, ოპერაციათა რისკების მართვაზე დაფუძნებული კონტროლის აუცილებელი და საკმარისი პროცედურების სიტემის წარმოდგენა და შედარებითი ანალიზი;
* კონტროლის სისტემისა და არსებული პროცედურების გაუმჯობესების მიზნით რეკომენდაციებისა და ინსტრუქციების შემუშავება.

**შენიშვნა: დოკუმენტი არ უნდა ეწინააღმდეგებოდეს საქართველოში მოქმედი საკანონმდებლო და მარეგულირებელი ნორმების მოთხოვნებს.**

**4. სამუშაოს ანგარიშგება**

4.1.მომსახურების გამწევმა უნდა მოამზადოს შუალედური და საბოლოო ანგარიშები გაწეული საქმიანობის შესახებ, სადაც ასევე მოცემული იქნება გაწეული საქმიანობის ანალიზი, შეფასდება ძლიერი და სუსტი მხარეები და მომზადდება რეკომენდაციები შემდეგი ფისკალური წლისათვის გასატარებელი ცვლილებების შესახებ. ასევე მიაწოდოს PPT–ის შედეგების და შესასრულებელი სისტემური ცვლილებების შესახებ პრეზენტაცია ინგლისურ ენაზე. თუკი ამის საჭიროება იქნება რეგიონალური განვითარებისა და ინფრასტრუქტურის სამინისტროს (MRDI) და გერმანიის საერთაშორისო თანამშრომლობის საზოგადოების (GIZ) მხრიდან.

4.2.შესრულებული სამუშაოს ანგარიშგება უნდა განხორციელდეს ქართულ ენაზე, ხოლო შუალედური და საბოლოო ანგარიშების რეზიუმეები ინგლისურ ენაზეც. საბოლოო ანგარიში წარმოდგენილი უნდა იქნეს ერთ დოკუმენტად სამუშაო აღწერილობით გათვალისწინებული სტრუქტურის შესაბამისად.

**5. სხვა პირობები**

სამუშაოს მიმღები დაკვეთის განხორციელებისას დამკვეთს რეგულარულად მიაწოდოს ინფორმაცია მიღებული შეეგების შესახებ და ყველა ღონისძიება შეათანხმოს GIZ-თან. სამუშაოს მიმღები მომსახურების განხორციელებისას ვალდებულია დაიცვას კანონმდებლობით გათვალისწინებული პერსონალურ მონაცემთა დაცვის სტანდარტები.

**6. განაცხადების მიღება და შერჩევა**

საკონსულტაციო მომსახურების განსახორციელებლად პარტნიორის შერჩევა მოხდება კონკურსის საფუძველზე. კონკურსში მონაწილეობის უფლება აქვთ სამეწარმეო (LLC) და არასამეწარმეო იურიდიულ პირებს (NLC, NPO).

GIZ იტოვებს უფლებას, შეამოწმოს განაცხადში მოწოდებული ინფორმაცია. არაზუსტი ინფორმაციის არსებობის შემთხვევაში, განაცხადი გაუქმდება.

**7. შერჩევის კრიტერიუმები**

* 1. შემოთავაზებაში წარმოდგენილი უნდა იყოს ორგანიზაციის გამოცდილება და შესაძლებლობა მსგავსი პროექტების განხორციელების კუთხით, რაც უნდა დასტურდებოდეს წარმოდგენილი შემოთავაზებით;
  2. მიმწოდებელი უნდა წარმოადგენდეს აუდიტორულ კომპანიას, რომელიც რეგისტრირებული იქნება ბუღალტრული აღიცხვის, ანგარიშებისა და აუდიტის ზედამხედველობის სამსახურის (saras.gov.ge) ვებ-გვერდზე და ასევე ჰქონდეს ბოლო 2 წლის განმავლობაში უნდა ჰქონდეს განხორციელებული აუდიტორული მომსახურეობა, როგორც კერძო სექტორში ასევე საჯარო სექტორში;
  3. მომწოდებელი კომპანიის მიერ წარმოდგენილი პერსონალიდან მინიმუმ 2 წევრს უნდა გააჩნდეს საჯარო სექტორში აუდიტის განხორციელების სერთიფიკატი, რომელიც გაცემული იქნება სსიპ საჯარო აუდიტის ინსტიტუტის მიერ,რაც უნდა დასტურდებოდეს წარმოდგენილი რეზიუმეებით (CV-ებით);
  4. მომწოდებელი კომპანიის მიერ წარმოდგენილი პერსონალიდან მინიმუმ 2 წევრს უნდა ჰქონდეს აუდიტორული საქმიანობის სულ მცირე 7 წლიანი გამოცდილება;
  5. პერსონალის გამოცდილება საქართველოს რეგიონული განვითრებისა და ინფრასტრურის სამინისტროს, მის სისტემაში შემავალი საბიუჯეტო ორგანიზაციების, მის კონტროლს დაქვემდებარებული სახელმწიფო წილობრივი მონაწილეობით შექმნილი საწარმოების ფინანსურ და შესაბამისობის აუდიტებში, უპირატესობად ჩაითვლება;
  6. პერსონალის გამოცდილება საერთაშორისო საფინანსო ორგანიზაციების დაფინანსებით განხორციელებული ინფრასტრუქტურული პროექტების შესაბამისობის და ეფექტიანობის აუდიტებში, უპირატესოვბად ჩაითვლება;
  7. შემოთავაზება დეტალურად უნდა აღწერდეს ორგანიზაციის მიერ სამუშაოს დაგეგმვისა და სამუშაო აღწერილობით გათვალისწინებული მიზნებისა და კონკრეტული ამოცანების მიღწევის გზებს, პროექტის განხორციელების, მეთოდოლოგიას და აქტივობების განხორციელების განრიგს, პროექტის განხორციელების გეგმა, ამოცანების მიხედვითგანაწილებული სამუშაო დღეების რაოდენობის ჩათვლით;
  8. ბიუჯეტის ხარჯთეფექტურობა.

*შეფასების კრიტერიუმებთან დაკავშირებით უფრო დეტალურად იხ. თანდართული შეფასების სქემა.*

**8. მომსახურების ხანგრძლივობა**

მომსახურების განხორციელების სავარაუდო პერიოდია 01.09.2020 – 20.11.2020.

შერჩეულ ორგანიზაციასთან დადებული ხელშეკრულების ფარგლებში, მომსახურების დაფინანსება მოხდება ეტაპობრივად. წარდგენილი ანგარიშების საფუძველზე.

**9. განაცხადის წარდენა**

განაცხადის მომზადება უნდა მოხდეს ინგლისურ ენაზე

შემოთავაზების შინაარსობრივი ნაწილი უნდა შეიცავდეს შემდეგ ინფორმაციას (შემოთავაზებული სტრუქტურა არის სარეკომენდაციო ხასიათის)

*1. თავფურცელი*

ორგანიზაციის დასახელება და რეგისტრაციის ნომერი. იურიდიული მისამართი, ტელეფონის ნომერი, ელ. ფოსტის მისამართი, ორგანიზაციის ხელმძღვანელი, პროექტის მთლიანი ბიუჯეტი (დღგ-ს გარეშე), ორგანიზაციის ხელმძღვანელის ხელმოწერა და ბეჭედი.

*2. პროექტის აღწერა*

*2.1 პროექტის დასახელება და დაწყება-დასრულების ვადა (თვე/წელი-თვე/წელი)*

*2.2. პროექტის მიზანი და ამოცანები*

*2.3 პროექტით გათვალისწინებული ღონისძიებები და შესრულების განრიგი*

|  |  |  |  |  |  |
| --- | --- | --- | --- | --- | --- |
| # | ღონისძიება | აგვისტო | სექტემბერი | ოქტომბერი | კომენტარი |
| 1 | X |  |  |  | *[მიუთითეთ საჭიროებისამებრ]* |
| 2 | Y |  |  |  |  |
| 3 | Z |  |  |  |  |
| ... | … |  |  |  |  |

*2.4 პროექტში ჩართული პირები და მათი ფუნქციები*

ჩამოთვალეთ იმ პირების ვინაობა და ფუნქცია ვინც მოიაზრება პროექტის განხორციელებაში და ასახულია შესაბამისად ბიუჯეტში. განაცხადს ასევე თან უნდა ერთვოდეს დასახელებული პირების რეზიუმეები. დანართის სახით ასევე შესაძლებელია დამატებითი ინფორმაციის წარმოდგენა, რასაც განმცხადებელი მიიჩნევს რელევანტურად.

*2.5 დანართი*

განაცხადს თან უნდა ერთვოდეს პროექტის განხორციელებაში გათვალისწინებული პირების რეზიუმეები და მომსახურების განხორციელების შესაძლებლობის დასაბუთება ორგანიზაციის მიერ.

ფინანსური შემოთავაზება უნდა მოიცავდეს შედეგ ინფორმაციას:

*ბიუჯეტი (ლარში, დღგ-ს გარეშე)*

მითითებული თანხა უნდა მოიცავდეს საშემოსავლო გადასახადისა და საპენსიო

|  |  |  |  |  |  |  |
| --- | --- | --- | --- | --- | --- | --- |
| **#** | **კატეგორია** | **ერთეული** | **ერთეულის**  **რაოდენობა** | **ერთეულის**  **ფასი (GEL)** | **საერთო**  **ღირებულება (GEL)** | **განმარტება** |
| **1** | **შრომის ანაზღაურება** |  |  |  |  |  |
| 1.1 |  | [თვე ან კაც-დღე] |  |  |  |  |
| 1.2 |  |  |  |  |  |  |
| 1.3 |  |  |  |  |  |  |
|  | ... |  |  |  |  |  |
|  | **ჯამი** |  | | |  |  |
| **2** | **სხვა ხარჯი** |  |  |  |  |  |
| 2.1 |  |  |  |  |  |  |
| **2.2** | **...** |  |  |  |  |  |
|  | **ჯამი** |  | | |  |  |
|  |  | | | | | |
|  | **სულ ჯამი** |  | | |  |  |

შენატანის ხარჯებს.

ბიუჯეტში არ შეიტანოთ ის ხარჯები, რაც არ შეესაბამება პროექტით გათვალისწინებულ ღონისძიებებს. ასევე, არ ანაზღაურდება ორგანიზაციის მიმდინარე ხარჯები და მისი რაიმე სახის დავალიანების გასტუმრება.